CELEX: 32018D2014
Language: ro
Date: 2018-12-14 00:00:00
Title: Decizia de punere în aplicare (UE) 2018/2014 a Comisiei din 14 decembrie 2018 de modificare a anexei I la Decizia 2010/221/UE în ceea ce privește lista zonelor din Irlanda indemne de virusul herpetic al stridiilor 1 μνar (OsHV-1 μνar) [notificată cu numărul C(2018) 8618] (Text cu relevanță pentru SEE.)

18.12.2018   
               
               
                  RO
               
               
                  Jurnalul Oficial al Uniunii Europene
               
               
                  L 322/55
               
            
         DECIZIA DE PUNERE ÎN APLICARE (UE) 2018/2014 A COMISIEI
         din 14 decembrie 2018
         de modificare a anexei I la Decizia 2010/221/UE în ceea ce privește lista zonelor din Irlanda indemne de virusul herpetic al stridiilor 1 μνar (OsHV-1 μνar)
         
            
               [notificată cu numărul C(2018) 8618]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (1), în special articolul 43 alineatul (2),
         întrucât:
         
                     (1)
                  
                  
                     În anexa I la Decizia 2010/221/UE a Comisiei (2) este prevăzută lista cu statele membre, zonele și compartimentele care sunt considerate ca fiind indemne de anumite boli nemenționate în partea II din anexa IV la Directiva 2006/88/CE. În zonele enumerate, statul membru care figurează pentru o anumită boală impune respectarea anumitor măsuri naționale aprobate prin decizia respectivă, pentru a limita impactul bolii menționate.
                  
               
                     (2)
                  
                  
                     În prezent, pe teritoriul Irlandei mai multe compartimente sunt considerate indemne de virusul herpetic al stridiilor 1 μνar (OsHV-1 μνar). Ca urmare a apariției recente a unui focar de OsHV-1 μVar în compartimentul 6, în golful Poulnasharry, despre care Irlanda a informat Comisia, delimitarea geografică a zonelor indemne de boală pentru Irlanda ar trebui să fie actualizată.
                  
               
                     (3)
                  
                  
                     Prin urmare, anexa I la Decizia 2010/221/UE ar trebui modificată în consecință.
                  
               
                     (4)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            În anexa I la Decizia 2010/221/UE, în tabel, în a patra coloană intitulată „Delimitarea geografică a zonei supuse unor măsuri naționale aprobate”, pe rândul intitulat „Virusul herpetic al stridiilor 1 μνar (OsHV-1 μνar)”, rubrica referitoare la Irlanda se înlocuiește cu următorul text:
            
               „Compartimentul 1: golful Sheephaven
               Compartimentul 3: golfurile Killala, Broadhaven și Blacksod
               Compartimentul 4: golful Streamstown
               Compartimentul 5: golfurile Bertraghboy și Galway
               Compartimentul A: incubatorul din golful Tralee”
            
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 14 decembrie 2018.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 328, 24.11.2006, p. 14.
         
            (2)  Decizia 2010/221/UE a Comisiei din 15 aprilie 2010 de aprobare de măsuri naționale pentru limitarea impactului anumitor boli la animalele de acvacultură și la animalele acvatice sălbatice, în conformitate cu articolul 43 din Directiva 2006/88/CE a Consiliului (JO L 98, 20.4.2010, p. 7).